Is bitcoin 'n borrel met geen inherente waarde? | Netwerk24
25 Februarie 2021 13:05
Met die regte opvoeding, sal jy gou die konsep van bitcoin onder die knie kry. Foto: ISTOCK
Die mite dat bitcoin geen inherente waarde het nie, doen al vir 'n geruime tyd die ronde.
Wanneer dit kom by die waardasie van 'n bate of geldeenheid, is daar twee aspekte om na te kyk - die waargenome waarde en die intrinsieke of inherente waarde.
Dit is duidelik aan almal dat bitcoin se waargenome waarde nou hoog is. Bitcoin se markkapitalisasie het op 19 Februarie 'n groot mylpaal bereik toe dit $1 triljoen oorskry het - dit is selfs meer as Facebook, Visa en die groot Amerikaanse bank JPMorgan Chase se markkapitalisasie, om net 'n paar te noem.
Daar is ook 'n groot aantal mense wat bitcoin gebruik. In 2021 is daar meer as 100 miljoen bitcoin-beursies met positiewe balanse, terwyl die getal daaglikse aktiewe bitcoin-balanse 'n gemiddeld van 1 miljoen bereik het. Dit sluit ook baie groot maatskappye in soos Tesla, Square, MicroStrategy en veel meer.
Bitcoin se intrinsieke of inherente waarde is heelwat moeiliker om te beskryf. As ons praat van bitcoin as 'n stoorplek vir waarde, dan kan ons praat van die tegnologie wat dit ondersteun - die blokketting (beter bekend as die "blockchain").
Wat gee waarde aan die rande (of dollars) in jou bankrekening? Die Amerikaanse dollar het in 1971 wegbeweeg van die goue standaard - die monetêre stelsel waar 'n land se geldeenheid direk aan goud gekoppel is. Vandag word geen regering se geldeenheid gesteun deur tasbare bates nie. Dit kom alles neer op geloofwaardigheid en gebruik.
Vir meer inligting besoek gerus Luno se webtuiste by Luno.com. Hulle is ook op Twitter, Facebook , YouTube , LinkedIn en Telegram.